CELEX: 62020CN0589
Language: da
Date: 2020-11-10 00:00:00
Title: Sag C-589/20: Anmodning om præjudiciel afgørelse indgivet af Landesgericht Korneuburg (Østrig) den 10. november 2020 — JR mod Austrian Airlines AG

1.2.2021   
            
            
               DA
            
            
               Den Europæiske Unions Tidende
            
            
               C 35/32
            
         
      Anmodning om præjudiciel afgørelse indgivet af Landesgericht Korneuburg (Østrig) den 10. november 2020 — JR mod Austrian Airlines AG
      (Sag C-589/20)
      (2021/C 35/43)
      Processprog: tysk
      
         Den forelæggende ret
      
      Landesgericht Korneuburg
      
         Parter i hovedsagen
      
      
         Sagsøger: JR
      
         Sagsøgt: Austrian Airlines AG
      
         Præjudicielle spørgsmål
      
      
                  1)
               
               
                  Skal artikel 17, stk. 1, i konventionen om indførelse af visse ensartede regler for international luftbefordring, der blev indgået i Montreal den 28. maj 1999, undertegnet af Det Europæiske Fællesskab den 9. december 1999 og godkendt på Fællesskabets vegne ved Rådets afgørelse 2001/539/EF af 5. april 2001 (1), fortolkes således, at begrebet »ulykke« som omhandlet i denne bestemmelse omfatter en situation, hvori en passager ved udstigningen af flyet — uden påviselig grund — falder på den sidste tredjedel af den mobile udstigningstrappe og herved kommer til skade, idet skaden ikke blev forvoldt af en genstand, som benyttes til betjening af passagererne, som omhandlet i Domstolens dom af 19. december 2019, C-532/18 Niki Luftfart (2), og ikke skyldtes en mangel ved trappen, og trappen navnlig ikke var glat?
               
            
                  2)
               
               
                  Skal artikel 20 i konventionen om indførelse af visse ensartede regler for international luftbefordring, der blev indgået i Montreal, fortolkes således, at luftfartsselskabets eventuelle ansvar bortfalder helt, såfremt der foreligger omstændigheder som beskrevet under punkt 1, og passageren på tidspunktet for faldet ikke holdt fast i trappens gelænder?
               
            
         (1)  2001/539/EF: Rådets afgørelse af 5.4.2001 om Det Europæiske Fællesskabs godkendelse af konventionen om indførelse af visse ensartede regler for international luftbefordring (Montreal-konventionen) (EFT 2001, L 194, s. 38).
      
         (2)  ECLI:EU:C:2019:1127.